Нарэшце трэці доўгачаканы госць! У студыі “Пражэктару на журфаку” з’явіўся кандыдат філалагічных навук, дацэнт, адзін з самых любімых выкладчыкаў усіх журфакаўцаў Фёдар Драбеня. У гэтым годзе ганаровы госць заняў пасаду намесніка дэкана факультэта журналістыкі, таму ўсе пытанні і жарты квартэта тычыліся гэтай падзеі. Фёдар Валянцінавіч усё ўспрымаў з усмешкай, узгадаў, як праявілі сябе на ягоных парах вядучыя вечара. Нейкая добрая цёплая настальгія пагрузіла прысутных у вельмі ўтульную хатнюю атмасферу – надыйшоў час падводзіць вынікі гэтага году на журфаку. Фёдар Валянцінавіч прызнаўся, што ён быў вельмі насычаным, а вядучыя Аляксандр, Павел і Яраслаў сумна заўважылі, што гэты год у Інстытуце журналістыкі стаў для іх апошнім. Вечар гумару і жартаў завяршыўся на лірычнай ноце, а Уладзіслаў Паповіч падараваў прысутным пачуццёвае выкананне песні пад мелодыю гітары.